Zekuiano

ZekuianoEuskaltzaindiaren onomastika datutegia (ofiziala Cicujano / Zekuiano) Arabako ekialdean dagoen herria da, Mendialdean eta Arraia-Maeztuko udalerrian dagoena. 1958 arte Laminoria udalerriaren zati izan zen, bere hiriburua izan zelarik.

Denemiliagako goldean, ustez 1025koa, Cekungau toponimoa dokumentatuta dago, Arraia-Maeztu inguruko garai hartako beste toponimo batzuekin batera.

 Geografia 
Maeztu eta Elortzatik gatozela AtxarteHala izendatua Eusko Jaurlaritzak argitaratutako Entzia-Iturrieta-Izki-Kodes 1:25.000 eskalako mapan. edo Los PocilonesIzendapen hori ematen zaio herriaren sarreran dagoen panel informatiboan eta udalaren webgunean. izeneko arroil txikia pasatzen da, Igoroin edo Musitu ibaiak (Laminoria aldeko inportanteena) haranetik ateratzeko daukan gunea.

Musitu, Elortza, Areatza eta Aletxa ditu auzoherri.

 Demografia 

 Garraioa 
Eskualdeko Garraioa sareak linea bat ditu herrian:

 Jakingarriak 
Herria historikoki herribildua daZekuiano Euskomedian..

Eraikinik aipagarriena San Joan Bataiatzailearen Lepoa Moztearen eliza da, herritik gora apur bat aldenduta dagoena; XIX. mendean berregina, erromaniko aurreko leihatea eta gotikoan zabalduriko atari erromanikoa ditu. Bere ondoan ikasleria Maeztun kontzentratu arte eskolak izan ziren eraikina dago.thumb|300px|Ospakizuna Santa Ana baselizan.

Herrian bertan Santa Ana baseliza dago. Herritik iparraldera Musiturako bidean Santo Toribio baseliza dago; garai zaharretan bertan biltzen ziren Laminoriako alkateak izendatzekoArraia-Maeztuko udalaren webgunea.. Udalerri modernoa osatu zenean ordea udaletxea Zekuianon bertan eraiki zuten; egun etxea herriko batzar administratiboaren bileretarako eta noizean behin auzokideen bilgune gisa erabiltzen da.

Herri honetan hiru iturri (horietako bik edanlekua dute), pilotan aritzeko eta auzokideak biltzeko lekua (elizpean), 1802ko irin-errota baten hondakinak eta Anglo-Vasco-Navarro trenbide desagertuaren geltoki bat.

Biztanleria galduz joan bada ere, azken hamarkadetan herrian bigarren etxebizitza duten batzuk ere badaude; bereziki aipatzekoa da Ama Lur izena eman zitzaion etxea (Santa Ana baselizaren parean), Getxoko Itzubaltzeta auzoko talde batek atondutakoa eta urteetan zehar udaleku eta abarrerako erabili izan dena.

Herriko jaiak abuztuaren 29an ospatzen dira, San Joan Bataiatzailearen omenez.

 Argazki galeria 

 Erreferentziak 

 Ikus, gainera 
  Arabako Mendialdeko kuadrilla

 Kanpo estekak 
 Udalaren web orria: https://www.arraia-maeztu.eus/arraia-maeztu/cicujano-zekuiano/?lang=eu
  Zekuiano Auñamendi entziklopedian.
 San Joan Bataiatzailearen Lepoaren Mozketaren ermita - Bisita birtuala

Kategoria:Arraia-Maeztuko herriak
Kategoria:Arabako herriak
Kategoria:Donemiliagako goldean aipatuak